text: Grundstødt skib trukket fri
  08 august 2014 kl. 07.22
  Det skib, der torsdag eftermiddag stødte på grund i Vejle Fjord, er fredag morgen blevet trukket fri.
  14 timer. Så lang tid sad et skib fast i Vejle Fjord, efter det torsdag stødte på grund ud for kysten ved Assendrup Skov ved Vejle Fjord.
  Omkring klokken syv i morges blev skibet trukket fri, og kunne endelig sejle i havn i Vejle.
  - I løbet af i dag vil lokalpolitiet i Vejle foretage afhøringer, så vi kan finde ud af, hvad der gik galt siden skibet stødte på grund, siger vagthavende ved Sydøstjyllands Politi, Jesper Duus, til TV SYD.
  